'n Vlugbaadjie of bomwerperbaadjie is 'n informele baadjie oorspronklik geskep vir militêre vlieëniers. Die styl het uiteindelik deel geword van die gewilde kultuur en kleredrag. In die Eerste Wêreldoorlog het die meeste vliegtuie nie 'n geslote kajuit gehad nie, dus moes vlieëniers klere dra wat hulle warm genoeg sou hou. Die Amerikaanse Weermag het die Lugvaartklereraad in September 1917 gestig en begin met die verspreiding van swaar leervlugbaadjies; met hoë omringende krae, ritssluiters met windflappe, asook 'n paar soorte uitgevoer met pels. Met ruimtetegnologie wat verbeter het, het die hoogte waarteen vliegtuie bedryf word ook verhoog. Die meeste swaar bomaanvalle in Europa tydens die Tweede Wêreldoorlog het vanaf 'n hoogte van ten minste 25 000 voet plaasgevind, waar die omringende temperatuur so koud as -50 °C was. Die kajuite van hierdie bomwerpers was nie geïsoleer nie, dus was 'n warm, dik vlugbaadjie 'n noodsaaklike stuk uitrusting vir elke lid van die bemanning. Hierdie artikel is ’n saadjie. Voel vry om Wikipedia te help deur dit uit te brei.